Nuusbrief van 1 Februarie 2019 • Laerskool Jan van Riebeeck
1 Feb, 2019 | Nuusbrief
Saterdag, 2 Februarie 2019 Skaak: Distrik sentraal proewe
Vrydag, 8 Februarie 2019 Gr.5 Studiemetodes
Vrydag, 8 Februarie 2019 Toets: Gr.4 & 6 NWT
Vrydag, 8 Februarie 2019 Toets: Gr.7 NW
Donderdag, 13 Februarie 2019 Gr.5-kamp
Donderdag, 14 Februarie 2019 Gr.4-6 Aardrykskunde assessering
Ons poog om hierdie jaar die leerders van Laerskool Jan van Riebeeck te verryk deur blootstelling aan ‘n verskeidenheid Kapenaars wat sukses op een op ander manier behaal het, te gee. Ons wil spog met die Mense van Kaapstad en ons leerders inspireer en motiveer om hulself te wees en om sukses op hul eie manier te behaal deur te fokus op die proses eerder as ‘n spesifieke eindproduk. Hierdie sprekers sal regdeur die jaar tydens saalbyeenkomste optree.
Ons is trots om Kapenaars genoem te word, om deel te wees van ‘n diverse gemeenskap en daarom dat ons besluit het om hierdie jaar klem op isiXhosa te plaas. Ons sal weekliks nuwe woorde aan leerders en ouers op ‘n verskeidenheid maniere bekend maak. Ons vertel in ‘n volgende nuusbrief meer hieroor.
Onthou asb. die volgende:
1) Gemerkte verlore items word terugbesorg in die eienaar se hand! Die graad sesse behartig hierdie reuse taak.
2) Ongemerkte items word in die wit kas skuins oorkant die biblioteek geplaas. Moet asb. nie in hierdie kas grawe vir gemerkte items nie! Dit is ‘n reuse taak om hierdie kas netjies te hou.
Sistemiese evaluering: Uitslae van 2018
Kliek HIER vir die uitslae.
‘n Groep onderwysers nooi al die Jannies uit om deel te wees van ons splinternuwe klub: “Jannies vir Jesus”. Ons gaan begin deur elke Donderdagoggend van 07:00 af saam te sing in die saal. Belangstellendes is welkom om aan te sluit sodra hulle by die skool arriveer. Enige ouer wat betrokke wil raak, kan vir juf. Lucia de Jager ‘n e-pos stuur: (lucia@jvrprim.co.za)
Ons hou in Maart weer vakansie. Vir ouers wat belang sou stel in vakansiesorg, vul asb. die vorm en vrywaring in en bring dit terug Nasorg toe. Sien die BRIEF vir meer inligting.
Deelnemers aan die Distrik skaakproewe 1-2 Feb
Ons wil vir die volgende leerders baie sterkte toewens vir die skaakproewe wat hierdie naweek by Laerskool Surrey gaan plaasvind: Keegan Schoeman, Melandi Du Plooy, Heino Du Plooy, Liezel Snijders, Emma Snijders, Peet Karsten, Jan Karsten, Bernard Lombaard, Louis Bosman en Petrus Bosman.
Ons wens vir elke atleet alle sterkte toe en ons kan nie wag om te hoor hoe dit gegaan het nie. ‘n Groot dankie aan mnr. en juf. Hanekom wat hulle sal vergesel en aanmoedig!
Woord van die week nr.76: versot
Definisie: om baie van iets te hou
Sin: My broer is ‘n regte boekwurm. Hy is versot op lees.
Wenner: Elle Nortje (Gr.5S)
Baie geluk aan Elisabet Gr.1 en Isabella Marais Gr.2 wat Jannies van die week is. Dankie dat julle so gereeld herwin by ons depot. Geniet julle R100 geskenkbewys by Col’Cacchios!
Onthou – almal wat by ons skool herwin kan op die laaste Woensdag van elke maand verniet sivvies dra – die eerste Herwinnings sivvies van vanjaar is op 30 Januarie.
Naam en van: Ludwig Smit
Waar bly jy?: Mowbray
Gunsteling vak(ke): Wiskunde, Aardrykskunde en Geskiedenis
Ek is ‘n trotse Jannie, want ek hou van skool en fietsry en ek speel graag met my antieke elektriese modeltreine.
Hoërskool Jan van Riebeeck het hierdie jaar vyf graad 8-verteenwoordigers op die VRL en hulle het reeds saam met die res van die leiers hulle opleiding ontvang. Johann Jordaan, Simon van den Berg, Adam Liebenberg, Adriaan Huysamen en Timoné Joubert verskyn hier saam met die skoolhoof, mnr. André Franken.Drie van hulle is ons oud-leerders !!
The Green Team se eerste uitstappie was ‘n reuse sukses! Baie dankie aan al die Jannies wat kom rommel optel het in De Waal Park! Ons maak volgende Donderdag om 16:30 weer so.
Die O/11’s het Woensdag, 13 Februarie, tuis teen Kronendal gespeel. Kronendal het besluit om eerste veldwerk te doen. Ons teken 62 aan in 15 boulbeurte met Alexander Benecke wat die meeste lopies (9) aangeteken het. Kronendal verbeter die lopies binne 12 boulbeurte. Ons beste bouler was Jan Karsten met syfers van 3 beurte, 3 paaltjies en 5 lopies. Ongelukkig verloor ons die wedstryd met 5 paaltjies, maar soos hulle sê “onwards and upwards”.
Interskole Atletiek van 26 Januarie
Ons wag nog om die finale uitslae van Saterdag se byeenkoms te ontvang, maar dit het Saterdag baie goed gegaan met ons atlete. Baie dankie vir al die ouers se ondersteuning. Die voorbereiding van ons atlete vir hierdie byeenkoms het reeds in 2018 begin met die Kleureatletiek. Ons skool se atlete het Saterdag duidelik bo die ander skole se atlete uitgestaan wat vaardighede en ontwikkeling betref, hiervoor kan ons baie dankie sê aan al ons atletiekafrigters vir hul deeglike voorbereiding en beplanning. Die atlete wat deurdring na die volgende rondte neem weer op 15 Februarie in Bluedowns aan die Distrik Sentraal se byeenkoms deel.
PreviousIsiXhosa: Week 1